OpenLLM-France/wikimedia huggingface dataset:
# Beisbol als Jocs Olímpics d'estiu de 1988

Als Jocs Olímpics d'Estiu de 1988 celebrats a la ciutat de Seül (Corea del Sud) es disputà una prova de beisbol com a esport de demostració dins el programa oficial dels Jocs.

## Comitès participants

Hi participaren un total de 8 comitès nacionals dividits en dos grups:
| Grup Blanc  Japó Països Baixos Puerto Rico Xina-Taipei | Grup Blau Austràlia Corea del Sud Canadà Estats Units |

## Resum de medalles

| Prova | Or | Argent | Bronze |
| Beisbol | Estats Units | Japó | Puerto Rico |

## Medaller

| Posició | País | | | | Total |
| 1 | Estats Units | 1 | 0 | 0 | 1 |
| 2 | Japó | 0 | 1 | 0 | 1 |
| 3 | Puerto Rico | 0 | 0 | 1 | 1 |

## Resultats
### Primera ronda
#### Grup Blanc

| Date | Local | Visitant | Resultat |
| 19 de setembre | Austràlia | Canadà | 7 - 6 |
| 19 de setembre | Corea del Sud | Estats Units | 3 - 5 |
| 21 de setembre | Estats Units | Austràlia | 12 - 2 (7 m.) |
| 21 de setembre | Canadà | Corea del Sud | 3 - 5 |
| 23 de setembre | Corea del Sud | Austràlia | 2 - 1 (10 m.) |
| 23 de setembre | Canadà | Estats Units | 8 - 7 |
| Pl. | Equip | J | G | P | PF | PC | % |
| 1 | Estats Units | 3 | 2 | 1 | 24 | 13 | .666 |
| 2 | Corea del Sud | 3 | 2 | 1 | 10 | 9 | .666 |
| 3 | Austràlia | 3 | 1 | 2 | 10 | 20 | .333 |
| 4 | Canadà | 3 | 1 | 2 | 17 | 19 | .333 |

#### Grup Blau

| Date | Local | Visitant | Resultat |
| 20 de setembre | Xina-Taipei | Països Baixos | 1 - 6 |
| 20 de setembre | Japó | Puerto Rico | 7 - 1 |
| 22 de setembre | Japó | Xina-Taipei | 4 – 3 (12 m.) |
| 22 de setembre | Països Baixos | Puerto Rico | 4 - 7 |
| 24 de setembre | Puerto Rico | Xina-Taipei | 2 - 0 |
| 24 de setembre | Països Baixos | Japó | 1 - 6 |
| Pl. | Equip | J | G | P | PF | PC | % |
| 1 | Japó | 3 | 3 | 0 | 17 | 5 | 1.000 |
| 2 | Puerto Rico | 3 | 2 | 1 | 10 | 11 | .666 |
| 3 | Països Baixos | 3 | 1 | 2 | 11 | 14 | .333 |
| 4 | Xina-Taipei | 3 | 0 | 3 | 4 | 12 | .000 |

### Fase Final

| Semifinals | Semifinals | | | Final | Final |
| 26 de setembre | 26 de setembre | 26 de setembre | 26 de setembre | 26 de setembre | 26 de setembre |
| Japó | 3 | |
| Corea del Sud | 1 | |
| | | | | 28 de setembre | 28 de setembre |
| | | | | Japó | 3 |
| | | | | Estats Units | 5 |
| | | | | Tercer lloc | Tercer lloc |
| 26 de setembre | 26 de setembre | | | 28 de setembre | 28 de setembre |
| Estats Units | 7 | | | Corea del Sud | 0 |
| Puerto Rico | 2 | | | | Puerto Rico | 7 |

## Referències

* ↑ Com a esport de demostració les madalles aconseguides no es tenen en compte en el còmput general de medalles de cada país.
# Dorothy Dalton

Dorothy Dalton (Newark, 1 d'agost de 1922 - 9 de maig de 1973) va ser una gimnasta artística estatunidenca que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la competició del concurs complet per equips del programa de gimnàstica. Quatre anys més tard, als Jocs de Hèlsinki, disputà les set proves del programa de gimnàstica que es programaren en aquella edició. La millor de les classificacions fou la quinzena en el concurs complet per equips.

## Referències

* 1 2 «Dorothy Dalton Olympic Results». sports-reference.com. Arxivat de l'original el 18 d’abril 2020. [Consulta: 9 gener 2019].
# Edgar Norris

Edgar Norris (Toronto, 23 de desembre de 1902 - comtat de Sarasota, 20 d'abril de 1982) fou un remer canadenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del vuit amb timoner del programa de rem, en què guanyà la medalla de bronze.

## Referències

* ↑ «Edgar Norris Olympic Results». sports-reference.com. Arxivat de l'original el 17 d’abril 2020. [Consulta: 1r setembre 2018].
# Edmond Dame

Edmond Dame (Rouvroy, 4 de novembre de 1893 - 13è districte de París, 31 d'agost de 1956) va ser un lluitador francès, que combinà la lluita lliure i la lluita grecoromana, que va competir durant la dècada de 1920.
El 1920 va prendre part en els Jocs Olímpics d'Anvers, on quedà eliminat en sèries de la competició del pes pesant del programa lluita grecoromana. Als Jocs de París de 1924 fou quart en la prova del pes pesant de lluita lliure i cinquè en la del pes pesant de lluita grecoromana del programa de lluita. El 1928 va disputar els tercers i darrers Jocs a Amsterdam. Guanyà la medalla de bronze en la competició del pes pesant del programa lluita lliure.
Durant la seva carrera també guanyà dues medalles de bronze al Campionat d'Europa de lluita.

## Referències

* 1 2 3 «Edmond Dame Olympic Results». sports-reference.com. Arxivat de l'original el 17 d’abril 2020. [Consulta: 5 octubre 2018].
# Edmond De Knibber

Edmond De Knibber va ser un tirador amb arc belga que va competir a començaments del segle xx.
El 1920 va prendre part en els Jocs Olímpics d'Anvers, on va disputar tres proves del programa de tir. Guanyà la medalla d'or en les proves de tir a l'ocell mòbil, 50 m. per equips i ocell mòbil, 33 m. per equips, i la de plata en la de tir a l'ocell mòbil, 28 m. per equips.

## Referències

* ↑ «Edmond De Knibber Olympic Results». sports-reference.com. Arxivat de l'original el 29 d’octubre 2012. [Consulta: 26 juny 2017].
# Eduard Pütsep

Eduard Pütsep (Vastseliina Rural Municipality, 21 d'octubre de 1898 - Kuusamo, 22 d'agost de 1960) va ser un lluitador estonià que va competir durant la dècada de 1920. Combinà la lluita lliure i la lluita grecoromana. Disputà tres edicions dels Jocs Olímpics, 1920, 1924 i 1928.
Pütsep començà lluitant durant la Primera Guerra Mundial i el 1917 fou tercer en els campionats de Rússia. En la seva primera competició internacional, el 1920 als Jocs d'Anvers, quedà eliminat en semifinals de la categoria del pes ploma de lluita grecoromana. El 1921 fou quart al Campionat del món i el 1922 hi guanyà la medalla de plata. El 1924, als Jocs de París, guanyà la medalla d'or en la competició del pes gall del programa de lluita grecoromana. La darrera participació en uns Jocs fou a Amsterdam, el 1928, on fou sisè en la competició del pes gall de lluita grecoromana i novè en la del pes ploma de lluita lliure, ambdues dins el programa de lluita.
Es va retirar de les competicions el 1933 i participà en els Jocs Olímpics d'Estiu de 1936 com a entrenador principal de l'equip de lluita letó. Durant la Segona Guerra Mundial es va traslladar a Finlàndia, on va continuar entrenant lluitadors. Des de 1977 se celebra un torneig a Võru, Estònia, en record seu.
Pütsep va participar en diverses pel·lícules mudes i era anomenat el "Chaplin estonià". El 1924 va protagonitzar Õnnelik korterikriisi lahendus, dirigida per Konstantin Märska, i el 1925 Tšeka komissar Miroštšenko.

## Referències

* 1 2 3 «Eduard Pütsep Olympic Results». sports-reference.com. Arxivat de l'original el 1 de febrer 2010. [Consulta: 14 juny 2018].
* ↑ PÜTSEP, Eduard Arxivat 2016-03-15 a Wayback Machine.. Estonian Olympic Committee
* ↑ Pütsep, Eduard. Eesti spordi biograafiline leksikon
# Edvin Mattiasson

Berndt Edvin Mattiasson (Trelleborg, Escània, 16 d'abril de 1890 – Malmö, 15 de març de 1975) va ser un lluitador de lluita grecoromana suec que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze de la categoria del pes lleuger de lluita grecoromana.

## Referències

* ↑ «Edvin Mathiasson Olympic Results». sports-reference.com. Arxivat de l'original el 7 de febrer 2013. [Consulta: 14 setembre 2016].
* ↑ Edvin Mattiasson. Swedish Olympic Committee
# Edward Gross

Edward Gross (19 de setembre de 1916 - Seattle, 29 de juny de 1985) va ser un gimnasta artístic estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de plata en la prova de tumbling del programa de gimnàstica.

## Referències

* ↑ «Ed Gross Olympic Results». sports-reference.com. Arxivat de l'original el 28 de gener 2012. [Consulta: 21 febrer 2019].
# Choi Soo-yeon

Choi Soo-Yeon –en hangul, 최수연– (23 de novembre de 1990) és una esportista sud-coreana que competeix en esgrima, especialista en la modalitat de sabre.
Va participar en els Jocs Olímpics de Tòquio 2020, obtenint una medalla de bronze en la prova per equips.
Va guanyar dues medalles de bronze en el Campionat del Món d'esgrima els anys 2018 i 2019.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio (Japó) | 3 | Sabre per equips |
| Campionat del món ||||
| Any | Lloc | Medalla | Prova |
| 2018 | Wuxi (Xina) | 3 | Sabre per equips |
| 2019 | Budapest (Hongria) | 3 | Sabre per equips |

## Referències

* ↑ «Choi Soo-Yeon». Base de dades de la FIE (anglès)
# Eldfellita

L'eldfellita és un mineral de la classe dels sulfats, que pertany al grup de la yavapaiïta. Rep el seu nom del volcà Eldfell, a Islàndia.

## Característiques

L'eldfellita és un sulfat de fórmula química NaFe$^{3+}$(SO₄)₂. És el primer sulfat anhidre de sodi i ferro lliure d'hidrogen. És l'anàleg de sodi de la yavapaiïta. És una espècie relacionada amb la markhininita, tot i que no són isoestructurals. És sensible a l'aigua i relativament inestable en condicions ambientals. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema monoclínic. Els cristalls són fràgils. Es troben en agregats tous (juntament amb l'òpal i la tamarugita) de cristalls en forma de plaques primes ({001}), de fins a 0,02 mil·límetres; pot formar rosetes.
Segons la classificació de Nickel-Strunz, l'eldfellita pertany a «07.AC - Sulfats (selenats, etc.) sense anions addicionals, sense H₂O, amb cations de mida mitjana i grans» juntament amb els següents minerals: vanthoffita, piracmonita, efremovita, langbeinita, manganolangbeinita, yavapaiïta, godovikovita, sabieïta, thenardita, metathenardita i aftitalita.

## Formació i jaciments

Es troba en incrustacions fumaròliques a prop de la superfície. Sol trobar-se associada a altres minerals com: òpal, hematites, guix, criptohalita, chessexita, bassanita, anhidrita, ralstonita, tamarugita i el mineral encara sense anomenar Unnamed (Na-Fe Sulphate). Va ser descoberta a Eldfell, a l'illa de Heimaey, a l'arxipèlag Vestmannaeyjar (Islàndia). També ha estat descrita al volcà Santiaguito, a El Palmar (Departament de Quetzaltenango, Guatemala).

## Referències

* ↑ «Eldfellite» (en anglès). Mindat. [Consulta: 10 juliol 2016].
# Edward Moore

Edward Peerman "Ed" Moore (Ringgold, Virgínia, 20 d'octubre de 1897 - Middleburg, Virgínia, 9 de febrer de 1968) va ser un remer estatunidenc que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició del vuit amb timoner del programa de rem. El 1921 es graduà a l'Acadèmia Naval dels Estats Units. Es retirà, com a almirall, el 1945.

## Referències

* 1 2 «Ed Moore Olympic Results». sports-reference.com. Arxivat de l'original el 9 d’octubre 2017. [Consulta: 8 octubre 2017].
# Oskarssonita

La oskarssonita és un mineral de la classe dels halurs, que pertany i dona nom al subgrup de l'oskarssonita. Rep el seu nom del vulcanòleg islandès Niels Oskarsson (1944).

## Característiques

La oskarssonita és un fluorur de fórmula química AlF₃, sent la seva forma de baixa temperatura. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema trigonal. És un mineral isostructural amb la waimirita-(Y), de la qual és el seu anàleg amb alumini. L'exemplar que va servir per a determinar l'espècie, el que es coneix com a material tipus, es troba conservat al Icelandic Institute of Natural History, l'Institut islandès d'història natural que es troba a Reykjavík, Islàndia, amb el número de mostra NI 24489.

## Formació i jaciments

Va ser descoberta a la superfície de les fumaroles de l'Eldfell, un volcà que es troba a l'illa d'Heimaey, a l'arxipèlag Vestmannaeyjar, a la regió de Suðurland, Islàndia. En aquest indret sol tormar-se associada a altres minerals com: òpal, meniaylovita, jarosita, jakobssonita, hidroquenoralstonita, hematites, guix, bassanita, anhidrita i anatasa. També ha estat descrita a la granja Chicória, al riu Sorriso, al Mato Grosso (Brasil), i probablement també al mont Erebus, a l'Antàrtida.

## Referències

* ↑ «Oskarssonite» (en anglès). Mindat. [Consulta: 18 abril 2017].
# Edwin Hedley

Edwin P. "Ed" Hedley (Filadèlfia, Pennsilvània, 23 de juliol de 1864 – Filadèlfia, 22 de maig de 1947) va ser un remer estatunidenc que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla d'or en la prova de vuit amb timoner com a membre de l'equip Vesper Boat Club.

## Referències

* ↑ «Ed Hedley Olympic Results». sports-reference.com. Arxivat de l'original el 14 de novembre 2012. [Consulta: 20 setembre 2015].
# Jakobssonita

La jakobssonita és un mineral de la classe dels halurs. Va ser aprovada com a espècie vàlida per l'Associació Mineralògica Internacional l'any 2011. Rep el seu nom del vulcanòleg islandès Sveinn Peter Jakobsson (1939), qui va descobrir el mineral.

## Característiques

La jakobssonita és un fluorur de fórmula química CaAlF₅. Cristal·litza en el sistema monoclínic. L'exemplar que va servir per a determinar l'espècie, el que es coneix com a material tipus, es troba conservat al Icelandic Institute of Natural History, l'Institut islandès d'història natural que es troba a Reykjavík, Islàndia, amb el número de mostra NI 12256.

## Formació i jaciments

Aquesta espècie ha estat descrita gràcies a exemplars trobats en dos volcans de la regió de Suðurland, a Islàndia: el volcà Hekla i el volcà Eldfell, on dol trobar-se associada a la hidroquenoralstonita. També ha estat descrita al primer con de cendra del volcà Tolbàtxik, situat a l'óblast de Kamtxatka, Rússia.

## Referències

* ↑ «Jakobssonite» (en anglès). Mindat. [Consulta: 18 abril 2017].
# Edwin Salisbury

Edwin Salisbury (anglès: Edwin Lyle Salisbury) (Walnut Grove, 3 de maig de 1910 - Sacramento, 22 de novembre de 1986) va ser un remer estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la competició del vuit amb timoner del programa de rem. Estudià a la Universitat de Califòrnia a Berkeley.

## Referències

* 1 2 «Ed Salisbury Olympic Results». sports-reference.com. Arxivat de l'original el 27 d’octubre 2017. [Consulta: 20 gener 2019].
# Leonardsenita

La leonardsenita és un mineral de la classe dels halurs. Rep el nom en honor d'Erik Leonardsen (1934–), antic líder del Laboratori de Difracció de Raigs X de l'Institut Geològic de la Universitat de Copenhaguen.

## Característiques

La leonardsenita és un halur de fórmula química MgAlF₅·2H₂O. Va ser aprovada com a espècie vàlida per l'Associació Mineralògica Internacional l'any 2011, sent publicada per primera vegada el 2013. Cristal·litza en el sistema ortoròmbic.
Segons la classificació de Nickel-Strunz, la leonardsenita pertany a «03.CB - Halurs complexos, nesoaluminofluorurs» juntament amb els següents minerals: criolitionita. criolita, elpasolita, simmonsita, colquiriïta, weberita, karasugita, usovita, pachnolita, thomsenolita, carlhintzeïta i yaroslavita.

## Formació i jaciments

Va ser descrita gràcies a les mostres recollides en dos indrets de la regió islandesa de Suðurland: els volcan Hekla i Eldfell, on es troba en fumaroles en forma de masses suaus i friables de cristalls blancs de fins a 20 μm de longitud. També ha estat descrita a Itàlia, França, Alemanya, Rússia i els Estats Units.

## Referències

* ↑ «Leonardsenite» (en anglès). Mindat. [Consulta: 28 novembre 2021].
# Verneïta

La verneïta és un mineral de la classe dels halurs. Rep el nom en honor del novel·lista francès Jules Verne], autor de diverses novel·les d'aventures entre les quals destaca Viatge al centre de la Terra (1864), en què els personatges entren al volcà Snæfellsjökull, a Islàndia, intentant trobar un camí cap al centre de la Terra.

## Característiques

La verneïta és un halur de fórmula química Na₂Ca₃Al₂F$_{14}$. Va ser aprovada com a espècie vàlida per l'Associació Mineralògica Internacional l'any 2016, sent publicada per primera vegada el 2018. Cristal·litza en el sistema isomètric.
Els exemplars que van servir per a determinar l'espècie, el que es coneix com a material tipus, es troben conservats a l'Institut Islandès d'Història Natural, a Gardabaer (Islàndia) amb els números: ni 15509, ni 15518 i ni 17046 (holotip d'Hekla) i ni 12256 (cotip d'Eldfell), i a la Universitat de Copenhagen, a Dinamarca, amb les referències: e4-1a, e4-2a i e4-2b.

## Formació i jaciments

Aquesta espècie ha estat descrita a partir de les mostres de tres indrets: el mont Vesuvi, a Nàpòls (Campània, Itàlia), al volcà Eldfell, a l'arxipèlag Vestmannaeyjar, dins la regió islandesa de Suðurland, i a l'Hekla, també a Suðurland. Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Verneite» (en anglès). Mindat. [Consulta: 29 juny 2020].
# Eleanor Uhl

Eleanor Marie Uhl, posteriorment coneguda amb el nom de casada Eleanor Gash (Filadèlfia, Pennsilvània, 21 de març de 1902 – Doylestown, Pennsilvània, 21 de juliol de 1981) va ser una nedadora estatunidenca que va competir a començaments del segle xx.
El 1920 va prendre part en els Jocs Olímpics d'Anvers, on va disputar els 300 metres lliures del programa de natació. Guanyà la seva sèrie de semifinals, però en la final acabà en cinquena posició.

## Referències

* ↑ «Eleanor Uhl Olympic Results». sports-reference.com. Arxivat de l'original el 16 de desembre 2012. [Consulta: 9 juliol 2017].
# Elena Bondar

Elena Bondar (valor desconegut, 6 de novembre de 1958) és una ex-remadora romanesa que va competir durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de bronze en la competició del vuit amb timoner del programa de rem. En el seu palmarès també destaca una medalla de bronze al Campionat del món de rem de 1981.

## Referències

* ↑ «Elena Bondar Olympic Results». sports-reference.com. Arxivat de l'original el 17 de desembre 2012. [Consulta: 11 octubre 2019].
* ↑ Rudern – Weltmeisterschaften – Achter – Damen. sport-komplett.de
# Elis Wiklund

Elis Wiklund (Kramfors, 12 de desembre de 1909 - Sollefteå, 17 de març de 1982) va ser un esquiador de fons suec que va competir durant les dècades de 1930 i 1940.
El 1936 va prendre part en els Jocs Olímpics de Garmisch-Partenkirchen, on va guanyar la medalla d'or en la prova dels 50 quilòmetres del programa d'esquí de fons.
En el seu palmarès també destaca una medalla d'or al Campionat del Món d'esquí nòrdic de 1934 i dos campionats nacionals.

## Referències

* 1 2 «Elis Wiklund Olympic Results». sports-reference.com. Arxivat de l'original el 3 de març 2009. [Consulta: 14 abril 2019].
* ↑ Elis Wiklund. Comitè Olímpic Suec
# Elka de Levie

Elka de Levie (Amsterdam, 21 de novembre de 1905 - Amsterdam, 29 de desembre de 1979) va ser una gimnasta artística neerlandesa que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla d'or en el concurs complet per equips del programa de gimnàstica.
Com d'altres membres del seu equip era jueva, però a diferència de la resta, va ser l'única que va sobreviure a l'Holocaust en amagar-se. Va morir en l'anonimat el 1979.

## Referències

* ↑ «Elka de Levie Olympic Results». sports-reference.com. Arxivat de l'original el 28 d’abril 2013. [Consulta: 29 maig 2018].
* ↑ Taylor, Paul. Jews and the Olympic Games: The Clash Between Sport and Politics : with a Complete Review of Jewish Olympic Medallists. Sussex Academic Press, 2004. ISBN 9781903900871.
* ↑ Mayer, P.Y.. Jews and the Olympic Games: sport : a springboard for minorities. Vallentine Mitchell, 2004, p. 238. ISBN 9780853034513 [Consulta: 14 abril 2015].
* ↑ Amsterdam City Archives, [de] Levie, Elka, NL-SAA-7063393
* ↑ Uzi Dann, Olympic gold could not save them from the gas chambers a Haaretz, 8 abril 2013

## Enllaços externs

* Elka de Levie en Yad va-Xem (castellà)
# Paraliparis edwardsi

Paraliparis edwardsi és una espècie de peix pertanyent a la família dels lipàrids.

## Descripció

* Fa 8,2 cm de llargària màxima.

## Hàbitat

És un peix marí, batidemersal i d'aigües fondes (30°N-35°N).

## Distribució geogràfica

Es troba a l'Atlàntic oriental central: el Marroc.

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Vaillant, L. L., 1888. Expéditions scientifiques du "Travailleur" et du "Talisman" pendant les années 1880, 1881, 1882, 1883. Poissons. París. Poissons.: 1-406, Pls. 1-28.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Stein, D.L. i K.W. Able, 1986. Liparididae. P. 1275-1283. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the North-eastern Atlantic and the Mediterranean. UNESCO, París. Vol. III.
* ↑ Chernova, N. V., 2004. A new species of snailfishes (Liparidae) Paraliparis vaillanti sp. nova from the Northwestern Atlantic, with the redescription of a rare species Paraliparis edwardsi Vaillant. J. Ichthyol. 44(2):135-139.
* ↑ Lindberg, G. U., 1979. Liparidae. p. 609-612. A: J.C. Hureau i Th. Monod (eds.). Check-list of the fishes of the north-eastern Atlantic and of the Mediterranean (CLOFNAM). UNESCO, París, Vol. 1.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Campionat del món de ciclisme en pista de 1980

El Campionat Mundial de Ciclisme en Pista de 1980 es va celebrar a Besançon (França) del 3 al 7 de setembre de 1980. Les competicions es van celebrar al Stade Léo Lagrange de Besançon. En total només es va competir en 10 disciplines, 8 de masculines i 2 de femenines, a causa de coincidir amb els Jocs Olímpics de Moscou. En aquesta edició va debutar el keirin masculí.

## Resultats
### Masculí
#### Professional

| Prova | | | |
| Velocitat individual | Koichi Nakano Japó | Masahito Ozaki Japó | Daniel Morelon França |
| Persecució individual | Anthony Doyle Regne Unit | Herman Ponsteen Països Baixos | Hans-Henrik Ørsted Dinamarca |
| Cursa per punts | Stan Tourné Bèlgica | Giovanni Mantovani Itàlia | Heinz Betz RFA |
| Keirin | Danny Clark Austràlia | Daniel Morelon França | Niels Fredborg Dinamarca |
| Darrere moto | Wilfried Peffgen RFA | René Kos Països Baixos | Bruno Vicino Itàlia |

#### Amateur

| Prova | | | |
| Tàndem | Txecoslovàquia Ivan Kučírek Pavel Martinek | França Yvon Cloarec Franck Depine | Itàlia Giorgio Rossi Floriano Finamore |
| Darrere moto | Gaby Minneboo Països Baixos | Mattheus Pronk Països Baixos | Bartomeu Caldentey Espanya |
| Cursa per punts | Gary Sutton Austràlia | Viktor Manakov Unió Soviètica | Josef Kristen RFA |

### Femení

| Prova | | | |
| Velocitat individual | Sue Novara Estats Units | Galina Tsareva Unió Soviètica | Claudia Lommatzsch RFA |
| Persecució individual | Nedega Kibardina Unió Soviètica | Karen Strong Canadà | Petra de Bruin Països Baixos |

## Medaller

| Pos. | País | Or | Plata | Bronze | Total |
| 1 | Austràlia | 2 | 0 | 0 | 2 |
| 2 | Països Baixos | 1 | 3 | 1 | 5 |
| 3 | Unió Soviètica | 1 | 2 | 0 | 3 |
| 4 | Japó | 1 | 1 | 0 | 2 |
| 5 | RFA | 1 | 0 | 3 | 4 |
| 6 | Regne Unit | 1 | 0 | 0 | 1 |
| - | Bèlgica | 1 | 0 | 0 | 1 |
| - | Txecoslovàquia | 1 | 0 | 0 | 1 |
| - | Estats Units | 1 | 0 | 0 | 1 |
| 10 | França | 0 | 2 | 1 | 3 |
| 11 | Itàlia | 0 | 1 | 2 | 3 |
| 12 | Canadà | 0 | 1 | 0 | 1 |
| 13 | Dinamarca | 0 | 0 | 2 | 2 |

## Referències

* ↑ L'holandès René Kos va ser desclassificat per un positiu en nandrolona (La pista no és una excepció)
* ↑ El mallorquí Bartomeu Caldentey va ser desclassificat per un positiu en esteroides i cortisona (Caldentey "Positivo" en el Mundial de Besançon)

## Enllaços externs

* Resultats a la web de l'UCI